CELEX: 62021TN0497
Language: et
Date: 2021-08-14 00:00:00
Title: Kohtuasi T-497/21: 14. augustil 2021 esitatud hagi – Girardi versus EUIPO

11.10.2021   
            
            
               ET
            
            
               Euroopa Liidu Teataja
            
            
               C 412/25
            
         
      14. augustil 2021 esitatud hagi – Girardi versus EUIPO
      (Kohtuasi T-497/21)
      (2021/C 412/26)
      Kohtumenetluse keel: inglise
      
         Pooled
      
      
         Hageja: Giovanna Paola Girardi (Madrid, Hispaania) (esindaja: advokaat G. Macías Bonilla)
      
         Kostja: Euroopa Liidu Intellektuaalomandi Amet (EUIPO)
      
         Nõuded
      
      Hageja palub Üldkohtul:
      
                  —
               
               
                  tühistada toimingute osakonna 14. juuni 2021. aasta teatis menetluses 50057C ja kõigis muudes toimikutes, kus on märgitud hageja/õiguse omaja registrijärgne asukoht väljaspool Euroopa Liitu, ning mille kohaselt hagejal ei ole õigust esindada kliente, kelle registrijärgne asukoht/elukoht on väljaspool Euroopa Liitu;
               
            
                  —
               
               
                  tunnistada õigusvastaseks muudatus, mis on EUIPO suunistesse sisse viidud seoses Hispaania advokaatide kutsealase esindamisega EUIPO-s (lisa 1, 5. jagu, A osa);
               
            
                  —
               
               
                  mõista kohtukulud välja EUIPO-lt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  —
               
               
                  Esimene väide, mille kohaselt on rikutud aluslepinguid, kuna EUIPO on eiranud õiguskindluse, õiguspärase ootuse, proportsionaalsuse ja diskrimineerimiskeelu põhimõtteid seeläbi, et ta teatas hagejale, et tal puudub õigus esindada poolt EUIPO menetluses, sest Hispaanias võib „abogado“ esindada üksnes kliente, kelle alaline elukoht on Euroopa Liidus ning kliente, kelle alaline elukoht on väljaspool Euroopa Liitu, peab esindaja elukutseline esindaja, kellel on litsents „Agente Oficial de la Propiedad Industrial“.
               
            
                  —
               
               
                  Teine väide, mille kohaselt on rikutud määruse (EL) 2017/1001 (1) artiklit 120.
               
            
                  —
               
               
                  Kolmas väide, mille kohaselt puudub EUIPO-l pädevus võtta Hispaania advokaatidel õigus, mis on ette nähtud juba aastast 1996 ning mille kohaselt on neil täielikult ja tingimusteta õigus pooli EUIPO-s esindada.
               
            
         (1)  Euroopa Parlamendi ja nõukogu 14. juuni 2017. aasta määrus (EL) 2017/1001 Euroopa Liidu kaubamärgi kohta (ELT 2017 L 154, lk 1).